armvectores/hy_wikipedia_2023 huggingface dataset:
Օդունլադե Ադեկոլա

Օդունլադե Ադեկոլա (անգլ.՝ Odunlade Adekola, դեկտեմբերի 31, 1978(1978-12-31), Աբեոկուտա, Նիգերիա), նիգերիացի դերասան, երգիչ, կինոռեժիսոր, պրոդյուսեր։ Լայն ճանաչում ու համբավ է ձեռք բերել 2003 թվականին Իշոլա Դուրոջայեի նկարահանած Asiri Gomina Wa գեղարվեստական կինոնկարում գլխավոր հերոսի կերպարը տպավորիչ կերպով մարմնավորելու շնորհիվ, որից հետո նկարահանվել է նոլիվուդյան բազմաթիվ ֆիլմերում։ Odunlade Adekola Film Production (OAFP) ընկերության հիմնադիրն է և գործադիր տնօրենը։ Ամուսնացած է։


== Կենսագրություն ==
Օդունլադե Ադեկոլան ծնվել ու մեծացել է Նիգերիայի Օգուն նահանգի Աբեոկուտա քաղաքում, թեև արմատներով Էկիտի նահանգի Օթուն Էկիտի բնակավայրից է։ Նա Աբեոկուտայում հաճախել է Սուրբ Հովհաննեսի անվան տարրական դպրոցը, Սուրբ Պետրոսի անվան քոլեջը, ապա ավարտել է Մոշուդ Աբիոլայի անվան պոլիտեխնիկական ինստիտուտը (Moshood Abiola Polytechnic, (MAPOLY): Հետագայում ուսանել է նաև Լագոսի համալսարանում, որն ավարտել է 2018 թվականի մայիսին՝ ստանալով բիզնեսի կառավարման բակալավրի աստիճան։
Դերասանական իր կարիերան սկսել է 1996 թվականին, այդ նույն տարում անդամագրվել է Նիգերիայի թատերարվեստի գործիչների ընկերակցությանը (Association of Nigeria Theatre Arts practitioners) He has starred in, scripted, produced and directed several Nigerian films over the years.: 2014 թվականի ապրիլին նրան շնորհվել է աֆրիկյան կինոակադեմիայի մրցանակ «Տարվա լավագույն դերասան» անվանակարգում։ 2015 թվականի դեկտեմբերը նա նշանավորել է՝ մուտք գործելով Նիգերիայի երաժշտական ինդուստրիա։ Օդունլադեի՝ նկարահանումների ժամանակ արված լուսանկարները նիգերիական վեբ ոլորտում լայնորեն կիրառվում են որպես համացանցային մեմեր (internet meme):


== Ֆիլմագրություն ==
"Ile Afoju (2019)"
The Vendor (2018)
Alani pamolekun (2015)
Asiri Gomina Wa (2003)
Mufu Olosa Oko (2013)
Kabi O Osi  (2014)
Oyenusi (2014)
Sunday Dagboru  (2010)
Monday Omo Adugbo(2010)
Emi Nire Kan (2009)
Eje Tutu (2015)
Ma ko fun E (2014)
Gbolahan (2015)
Oju Eni Mala (2015)
Kurukuru (2015)
Olosha  (2015)
Omo Colonel  (2015)
Aroba(2015)
Oro (2015)
Baleku (2015)
Babatunde Ishola Folorunsho(2015)
Adebayo Aremu Abere' (2015)
Adajo Agba (2015)
Oyun Esin(2015)
Taxi Driver: Oko Ashewo (2015)
Samu Alajo(2017)
Sunday gboku gboku (2016)
Abi eri re fo ni (2016)
Igbesemi (2016)
Lawonloju (2016)
Pepeye Meje (2016)
Asiri Ikoko (2016)
Pate Pate (2017)
Adura (2017)
Ere Mi (2017)
Okan Oloore (2017)
Ota (2017)
Owiwi (2017)
Agbara Emi (2017)
Critical Evidence (2017)
Olowori (2017)
Iku Lokunrin (2017)
Eku Meji (2017)
Yeye Alara (2018). Դոնգարիի դերում
Ado Agbara (2019)
Agbaje Omo Onile 1, 2, 3
Omo Germany (2018)
Gbemileke 1,2,3 (2019)
Sammu Alajo (կատակերգական հեռուստասերիալ, 2020 թվականից մինչև ներկա ժամանակները)
The Miracle Centre (2020)


== Մրցանակներ և առաջադրումներ ==


== Ծանոթագրություններ ==
Պոպովա Կամենկա ձորակի գետ

Պոպովա Կամենկա ձորակի գետ (ռուս.՝ Река в овраге Попова Каменка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Կարմիշ գետի ձախ ափին՝ 22 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  05010300112107000008542
Հիդրոլոգիական ուսումնասիրությունների կոդը - 107000854
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռասցվետ (գյուղ, Ուստ-Աբականսկի շրջան)

Ռասցվետ (ռուս.՝ Расцвет), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 1358 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոտակերաց վանք

Խոտակերաց կամ Քարակոփ վանքը, եկեղեցական վանքային չգործող համալիր է, որը գտնվում է Հայաստանի Վայոց ձորի մարզի Խաչիկ գյուղից 1.8-2 կմ հյուսիս-արևմուտքում, լեռան լանջին գտնվող փոքր հարթության վրա։


== Պատմություն ==
Այս վանքի հիմնադրման և շեն շրջանի պատմությունը մանրամասն շարադրել է պատմագիր Ստեփանոս Օրբելյանը՝ օգտվելով վանքի արձանագրություններից և իր ժամանակ դեռևս կենդանի զրույցներից։
Համաձայն պատմիչի Առաստամուղ (Առաստամուխ) գյուղի շրջակայքի ձորերում և այրերում ապրում էին շատ ճգնավորներ։ Սյունյաց իշխան Աշոտը նույն գյուղի մոտ շինում է այս վանքը և այնտեղ հավաքում այդ խոտաճարակ ճգնավորներին, որից և առաջացել է «Խոտակերաց» անունը։ Աշոտի շինած եկեղեցին շուտով հիմնովին ավերվում է երկրաշարժից։ 910 թվականին նրա այրի Շուշանիկը վանքի ավերակների վրա շինում է հինգ եկեղեցիներ և այդ առթիվ գրել տալիս մի մեծ արձանագրություն (13 տող), որը հիմնականում մնացել է մինչև այժմ։
Այնուհետև Օրբելյան Սմբատ մեծ իշխանը նորոգել է վանքը XIII դարի կեսերին։
Ավելի ուշ, 1300 թվականին Պռոշյան Էաչին վանքում պահվող նրանց նշանավոր մասունքի՝ Սուրբ Նշանի համար, որը Խոտակերաց խաչ էլ է կոչվել, պատրաստել է տալիս արծաթյա գեղեցիկ պահարան և երեսին գրում ընդաձակ հիշատակարան։
Հետագա դարերում երկար ժամանակ վանքը անմարդաբնակ է մնացել այդ պատճառով էլ այն այժմ խիստ քայքայված վիճակում է։ Կանգուն են միայն գլխավոր եկեղեցու՝ Սուրբ Աստվածածնի պատերը, իսկ գմբեթը ծածկը և պատերի վերին մասերն ամբողջովին փլված են։ Եկեղեցին ներքուստ խաչաձև, չորս անկյուններում ավանդատներով, դրսից ուղղանկյուն, գմբեթավոր հորինվածք է։ Պատերը շարված են կոպիտ մշակված բազալտի ոչ մեծ քարերից, իսկ պատասխանատու հանգույցները՝ սրբատաշ քարերից։ Գմբեթը և ծածկի թաղերը չեն պահպանվել։ Գավթի պատերի հիմքերն են մնացել։ Գավիթը թաղածածկ դահլիճ էր՝ արևմտյան կողմում երկու սենյակներով։ Խոտակերաց վանքի Ս. Աստվածածին եկեղեցու հորինվածքի ստեղծումը Սյունիքի ճարտարապետական դպրոցի նվաճումն է և ավանդը՝ հայկական հուշարձանների այդ տիպի զարգացման գործում։ Այն մի ընդարձակ գմբեթավոր դահլիճ է, որի ներսի չորս անկյուններում կան մեկական խորաններ։
Այս եկեղեցու արևմտյան կողմում մնում են գավիթի և փոքր մատուռների հիմնապատերը միայն։
Բոլոր շենքերը կառուցված են կոփածո քարերով, այդ պատճառով էլ, հավանաբար, վանքի երկրորդ անունը Քարակոփի վանք է։


== Պատկերներ ==

		


== Ծանոթագրություններ ==


== Աղբյուրներ ==
Ստեփանոս Օրբելյան, Սյունիքի պատմություն, Երևան 1986
Հայկական Սովետական հանրագիտարան, Երևան 1986, 5-րդ հատոր (Խոտակերաց վանք), 81 էջ.


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
ՀՀԻ, Կրոն համացանցային նախագիծ, Խոր Վիրապի վանք Archived 2018-03-20 at the Wayback Machine.:
Ջեյմս Բոնդի ընկերուհիները

Բոնդի ընկերուհիները (անգլ.՝ Bond girls), Ջեյմս Բոնդի ընկերուհիները և գործընկերուհիները։ Բոլոր դերասանուհիները, որոնք կատարել են սուպերգործակալի ընկերուհու դերերը, ակնթարթորեն ձեռք են բերել համաշխարհային ճանաչում՝ ստանալով սեքս-խորհրդանիշների կարգավիճակ։


== EON Productions-ի ֆիլմեր («պաշտոնական Բոնդիանա») ==


== Ոչ պաշտոնական ֆիլմեր ==


== Հետաքրքիր փաստեր ==
Մեծ Բրիտանիայի 28-ամյա Էմմա-Լուիզա Հոջեսը, ով Բոնդիանայի մեծ երկրպագու է, փոխել է անունը ի պատիվ Ջեյմս Բոնդին նվերիված ֆիլմաշարի 14 հերոսուհիներին. հիմա նրան անվանում են Միսս Պուսսի Գալոր Հանի Ռայդեր Սոլիտեր Պլենթի Օ՛Թուլ Մեյդեյ Քսենյա Օնատոպ Հոլի Գուդհեդ Թիֆանի Կեյս Կիսի Սուձուկի Մերի Գուդնայթ Ջինքս Ջոնսոն Ութոտնուկ Դոմինո Մանիպեննի։


== Ծանոթագրություններ ==


== Արտաքին հղումներ ==
Ջեյմս Բոնդի ընկերուհիները(անգլ.)  Internet Movie Database կայքում:
Лучшие девушки Джеймса Бонда Archived 2012-05-10 at the Wayback Machine.
Все красотки Джеймса Бонда(ռուս.)
Վետրովկա (այլ կիրառումներ)

Վետրովկա, կարող է վերաբերել՝

Վետրովկա - գյուղ, Ուկրաինայի Խարկովի մարզի Բալակլեյայի շրջանում
Վետրովկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
Վետրովկա - գյուղ, Ուկրաինայի Վիննիցայի մարզի Յամպոլի շրջանում
Japan Hot 100

Billboard Japan Hot 100, ճապոնական սինգլների հիթ-շքերթ։ Հրապարակվում է 2008 թվականի փետրվարից։ Շքերթը կազմում են Billboard-ը և Hanshin Contents Link-ը։
Japan Hot 100 Singles-ի կառուցվածքը կրկնում է Billboard Hot 100: Սինգլների դիրքը չարթում որոշվում է Soundscan Japan ընկերության վաճառքների տվյալների և ռադիոկայաններում երգերի կրկնությունների տվյալների հիման վրա։ Չնայած Ճապոնիան հանդիսանում է թվային երաժշտական արտադրանքի տարածման առաջատար, այս միջոցով կատարված վաճառքների տվյալները չեն ներառվում հաշվարկներում։


== Ծանոթագրություններ ==


== Արտաքին հղումներ ==
Այս պահի Japan Hot 100 հիթ-շքերթը billboard-japan.com կայքում(ճապոներեն)
Billboard Japan Hot 100 Billboard — Japan Hot 100
Պաշտոնական կայք (նիդեր.)
Պիրենեյան լեռնային շուն

Պիրենեյան լեռնային շուն (ֆր.՝ Chien de montagne des Pyrénées), այս շների ցեղատեսակը կոչվում է մեծ պիրենեյ։


== Ծագումը ==
«Պիրենեյան լեռնային շուն» ցեղատեսակը ստացվել է բերվել Ֆրանսիայում։ Նրա նախնիները եղել են մեծ շներ, որոնք ապրել են Ասիայում։ Այս ցեղատեսակը գոյություն ունի արդեն երկար դարեր և ճշգրիտ սահմանել, թե երբ է նա առաջացել, չի հաջողվել, սակայն հայտնի է, որ դեռևս հին ժամանակներում այս ցեղատեսակի ներկայացուցիչները պահպանում էին մեծ հոտեր, իսկ ավելի ուշ ֆրանսիական արիստոկրատիան սկսեց այդ ցեղատեսակն օգտագործել որպես պալատների պահապաններ։ Ներկա պահին ցեղատեսակը բավականին հայտնի է Եվրոպայում, Ամերիկայում և Ճապոնիայում։ Ռուսաստանում այդ շները դեռևս հազվադեպ հանդիպող են։


== Արտաքին տեսքը ==
Պիրենեյան լեռնային շները հանդիսանում են իրենց ցեղատեսակի խոշոր ներկայացուցիչներ. նրանց հասակը էգերի մոտ հասնում է 75 սմ-ի, իսկ արուների մոտ` 80 սմ-ի։ Միջինում մարմնի քաշը կազմում է 55 կգ։ Նա մեծ և ներդաշնակորեն բարդ և պնդակազմ շուն է։ Արտաքնապես թողնում է հզոր և միաժամանակ էներգիայով լի տպավորություն։ Բուրդը երկար է ու հաստ, գույնը մաքուր սպիտակ է կամ սպիտակ` մոխրագույնի երանգով կամ դեղնավուն։ Գլուխը հեզաճկուն է, սեպաձև առանց կոպիտ հատկությունների և խոնավության։ Աչքերը մուգ-շագանակագույն են, նշաձև, հատուկ-փափուկ, խելացի և խոհուն արտահայտությամբ (այսպես կոչված «Պիրենեյան հայացք»)։


== Բնութագիրը ==
Պիրենեյան լեռնային շները տարբերվում են խելքով և խելամտությամբ, գերազանց վարժեցվում են, բայց պահանջում են որոշակի հաստատակամություն դաստիարակության ժամանակ։ Բանն այն է, սրանք մտածող, նախաձեռնող շներ են, որոնք նախատեսված են եղել ինքնուրույն աշխատանքի և ինքնուրույն որոշում կայացնելու համար։ Պիրենեյան լեռնային շներին հարկավոր է ուշադրություն, քաղաքում նրանց ապրելը ցանկալի չէ։ Այս ցեղատեսակի ներկայացուցիչները բարյացակամ են վերաբերվում երեխաներին և ընտանի կենդանիներին, նվիրված են ընտանիքին, որի հետ ապրում են, ունեն սեփական տարածքի սուր զգացողություն և շատ լավ զարգացած պահակային հատկանիշներ։ Սրանք խիստ, բայց ոչ չար շներ են։ Ավելորդ ագրեսիվությունը համարվում է արատ։


== Գրականություն ==
Воронцова Е. Пиренейская горная собака // Друг : журнал. — 1996. — № 7 (40). — С. 28—31. — ISSN 0868-6246.


== Ծանոթագրություններ ==


== Արտաքին հղումներ ==
https://blognews.am/arm/news/71985/ashkharhi-10-amenakhoshor-shan-cexatesaknery.html
https://russia.tv/video/show/brand_id/22145/episode_id/989964/video_id/1003879(չաշխատող հղում)
Անահիտ Հարությունյան

Անահիտ Լևոնի Հարությունյան (մարտի 14, 1958(1958-03-14), Երևան, Հայկական ԽՍՀ, ԽՍՀՄ), հայ հասարակական գործիչ, բանասիրական գիտությունների դոկտոր, պրոֆեսոր, Երևանի «Հայբուսակ» համալսարանի նախկին ռեկտորը, Կրթության Միջազգային Ակադեմիայի (որի կազմի մեջ մտնում է նաև «Հայբուսակ» համալսարանը) նախագահ։


== Կենսագրություն ==
Անահիտ Հարությունյանը ծնվել է 1958 թ. մարտի 14-ին Երևանում՝ կենսաբանական գիտությունների դոկտոր, պրոֆեսոր, հետագայում՝ Երևանի «Հայբուսակ» համալսարանի հիմնադիր Լևոն Հարությունյանի և ուսուցչուհի Սիլվա Ասլիկյանի ընտանիքում։ 1975թ. ավարտել է Երևանի թիվ 109 դպրոցը և ընդունվել Երևանի Վ. Բրյուսովի անվան օտար լեզուների ինստիտուտի ռուսաց լեզվի և գրականության ֆակուլտետը։ 1980-1990թթ. աշխատել է Երևանի մանկավարժական ինստիտուտի (ներկայումս՝ Հայկական պետական մանկավարժական համալսարան) ռուս գրականության ամբիոնում՝ որպես դասախոս։ 1990թ. դարձել է «Հայբուսակ» համալսարանի համահիմնադիր և պրոռեկտոր, 1993 թվականից զբաղեցրել ռեկտորի պաշտոնը։ Նրա ղեկավարության տարիներին բուհը զգալի զարգացում է ապրել՝ ընդլայնվել է մասնագիտությունների ցանկը, ստորագրվել են համագործակցության պայմանագրեր մի շարք արտասահմանյան ուսումնական հաստատությունների հետ, կատարվել են ռազմավարական բարեփոխումներ։ 1994-1999թթ. եղել է Հայաստանի մասնավոր ուսումնական հաստատությունների «Ինտելեկտ» միության փոխնախագահը, 1999 թվականից այդ միության նախագահն է։ 2006 թվականից հանդիսանում է Կրթության Միջազգային Ակադեմիայի տնօրենների խորհրդի նախագահ։


== Անդամակցություն ==
Հայաստանի Հավատարմագրված համալսարանների խորհրդի անդամ
Հայաստանի Հանրային խորհրդի Կրթության և գիտության հանձնաժողովի անդամ
2007 թվականից Ռուսաստանի Բժշկատեխնիկական ակադեմիայի անդամ
2009-2016 թթ. եղել է Հայաստանի Կրթության և Գիտության նախարարության կոլեգիայի անդամ


== Պարգևներ և կոչումներ ==
Բանասիրական գիտւթյունների դոկտոր (2001), պրոֆեսոր (2002)
2008 թվականին Մոսկվայում պարգևատրվել է ակադեմիկոս Չիժևսկու անվան շքանշանով, 2015 թ. արժանացել է ակադեմիկոս Չիժևսկու մեծ ոսկե մեդալին
ՀՀ Լեզվի պետական տեսչության պատվոգրիր, 2009
«Տարվա լավագույն կին գործարար» մրցանակ, 2010
ՀՀ կրթության և գիտության նախարարության պատվոգիր, 2011
Համազգային վստահության մրցանակ, 2014
Շվեյցարիայի “SIQS” որակի ստանդարտների ինստիտուտի սերտիֆիկատ և շքանշան, 2016


== Ծանոթագրություններ ==


== Աղբյուրներ ==
Socrates Almanac. 2016. EBA Oxford. Oxford
Տավշո արմատներ գրական-մարզամշակութային հանրագիտարան, Երևան, 2016 թ.
Տավուշ-հանրագիտարան, 2010 թ. Երևան, Հայկական հանրագիտարան հրատարակչություն
Հայուհիներ. Հանրագիտարան 2 հատորով, 2011 թ. Երևան, Ամարաս
Տավուշ։ Վավերագրություն։ 2010 թ. Երևան
Նշանավոր հայուհիներ. 2006 թ. Երևան. ՎՄՊ–ՊՐԻՆՏ
Ով ո’վ է. Հայեր. Կենսագրական հանրագիտարան. Հատ. 1. 2005 թ. Երևան, ԳԱԱ
Անդրե Տարդիյո

Անդրե Տարդիյո (ֆր.՝ André Tardieu), (նոյեմբերի 2, 1876 - փետրվարի 21, 1945), ֆրանսիացի քաղաքական գործիչ։
1903-1914 թվականներին «Տան» («Le Temps») թերթի արտաքին քաղաքական մեկնաբան։ 1914-1924, 1926-1936 թվականներին՝ պառլամենտի անդամ։ 1919-1920 թվականներին ակտիվորեն մասնակցել է Վերսալի հաշտության պայմանագրի նախապատրաստմանը և Փարիզի հաշտության կոնֆերանսի աշխատանքներին։ Եղել է նախարար (1919-1920 թվականներին, 1926-1928 թվականներին, 1928-1929 թվականներին, 1930 թվականին, 1931-1932 թվականներին և այլն)։ 1929-1930 թվականներին՝ վարչապետ, 1932 թվականին՝ վարչապետ և արտաքին գործերի նախարար։ 1930-ական թվականներին հանդես է եկել գործադիր իշխանության ուժեղացման և պառլամենտի իրավունքների սահմանափակման պահանջով։ Հեղինակ է դիվանագիտության պատմության վերաբերյալ գրքերի։


== Ծանոթագրություններ ==
Նիժնեե Տուկբաևո

Նիժնեե Տուկբաևո (ռուս.՝ Нижнее Тукбаево, բաշկիրերեն՝ Түбәнге Тукбай), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 255 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլինիա

Պոլինիա (կատ.`Polinyà)՝ մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալիես Օկսիդենտալ շրջանում։ Տարածքը կազմում է 8.8 կմ2։ Բնակչությունը` 7798 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Informació de la Generalitat de Catalunya Archived 2004-12-06 at the Wayback Machine.
Información de l'Institut d'Estadística de Catalunya
Տադեուշ Այդուկևիչ

Տադեուշ Այդուկևիչ (լեհ.՝ Tadeusz Ajdukiewicz, 1852[…], Վելիչկա, Lesser Poland Voivodeship, Լեհաստան և Բոխնիա, Lesser Poland Voivodeship, Լեհաստան - հունվարի 9, 1916(1916-01-09), Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա), լեհ նկարիչ։
Նույնազգի նկարիչ Զիգմունթ Այդուկևիչի ազգականը։


== Կենսագրություն ==
Տադեուշ Այդուկևիչը ծնվել է 1852 թվականին Լեհաստանի Վելիչկա քաղաքում։ Նկարչություն սովորել է Կրակովի նկարիչների ակադեմիայում՝ աշակերտելով լեհ նկարիչ Վլադիսլավ Լուշկևիչին, ապա ուսումը շարունակել Մյունխենում և Վիեննայում։
1914 թվականին՝ Առաջին համաշխարհային պատերազմի առաջին իսկ օրերին, նա զինվորագրվել է Պիլսուդսկու նախաձեռնությամբ կազմավորված լեհական լեգեոնին, որը մտնում էր Ավստրո-հունգարական բանակի կազմի մեջ։
1884 թվականին Այդուկևիչը մեկնել է Կոստանդնուպոլիս, հյուրընկալվելլ սուլթան Աբդուլ Համիդ II-ին, որը ձգտում էր քաղաքակիրթ միապետի տպավորություն ստեղծել եվրոպացիների մոտ։


== Ստեղծագործություններ ==
Տադեուշ Այդուկևիչը հիմնականում ստեղծել է դիմանկարներ և ռազմական պատկերներ։ Նա երիտասարդ հասակում ճամփորդել է շատ երկրներում, այդ թվում նաև արևելքի երկրներում։ Այդ շրջագայությունները օգնել են նրան ստեղծագործական կյանքում։
Նա նաև նկարել է պատվերներով դիմանկարներ։ 1883 թվականին Լոնդոնում նկարել է Ուելսի արքայազնին։

		
		
		
		
		
		
		
		


== Ծանոթագրություններ ==


== Արտաքին հղումներ ==
Տադեուշ Այդուկևչի կենսագրությունը Archived 2016-03-04 at the Wayback Machine.
Քասախ (այլ կիրառումներ)

Քասախ, կարող է վերաբերել․

Քասախ - գյուղ ՀՀ Կոտայքի մարզում
Քասախ - գյուղ ՀՀ Արագածոտնի մարզում
Քասախ - Ապարան քաղաքի նախկին անվանումը
Քասախ կամ Քասաղ - գետ Հայաստանում
Քասախ - ջրվեժ Քասաղ գետի վրաՏես նաև․ Քասախի բազիլիկ
Կարո Ալվարյան

Կարո Սողոմոնի Ալվարյան (ապրիլի 24 (մայիսի 6), 1895, Ախալցխա - հոկտեմբերի 19, 1963(1963-10-19), Ստեփանակերտ, Ադրբեջանական ԽՍՀ, ԽՍՀՄ), հայ ռեժիսոր, դերասան, Ադրբեջանական ԽՍՀ արվեստի վաստակավոր գործիչ (1954)։


== Կենսագրություն ==
Ավարտել է Մոսկվայի հայկական դրամատիկական ստուդիան (1925)։ 1925-1947 թթ. (ընդհատումով)՝ Թիֆլիսի, Բաքվի հայկական, Լենինականի թատրոնների դերասան։ 1932 թ. կազմակերպել է Ստեփանակերտի (1932-1935, 1947-1963 թթ.՝ գլխավոր ռեժիսոր), 1935 թ.՝ Կիրովաբադի (1935-1936 թթ.) հայկական թատրոնները։
Բեմադրություններից են՝ Վ.Վաղարշյանի «Օղակում», Շիրվանզադեի «Մորգանի խնամին», Գ.Սունդուկյանի «Խաթաբալա», Հ.Պարոնյանի «Պաղտասար աղբար» և այլն։


== Հիշատակ ==
Ստեփանակերտում կա Կարո Ալվարյանի անունով փողոց։


== Աղբյուրներ ==
Ագուաշ դու Կույաբա էկոլոգիական կայան

Ագուաշ դու Կույաբա էկոլոգիական կայան (պորտ.՝ Estação Ecológica Águas do Cuiabá), (նախկինում՝ Ագուաշ դու Կույաբա պետական պարկ), էկոլոգիական կայան Բրազիլիայի Մատու Գրոսու նահանգում, որը  լիովին պաշտպանված պահպանման միավորում է Սերրադոյի բիոմում։ Տարաձայնություններ կային միավորման տարածքի ընդլայնման համար հող ձեռք բերելու վերաբերյալ, երբ այն վերածվեց էկոլոգիական կայանի։


== Տեղագրություն ==
Էկոլոգիական կայանն ընդգրկում է Մատու Գրոսու նահանգի Նոբրիս (82%) և Ռոզարիու Ուեստի (18%) մունիցիպալիտետների մի մասը։ Ունի 11,328 հա տարածք։ Գտնվում է Կաբեսեյրաս դու Ռիու Կույաբա շրջակա միջավայրի պահպանության տարածքում։ Տեղակայված է Սերրադո բիոմում՝ սավաննայի շփման առաջնային կազմավորումների մոտավորապես 57 %-ի և 43 % սավաննայի տարածքում։


== Պատմություն ==
Ագուաշ դու Կույաբա պետական պարկը ստեղծվել է 2002 թվականի հունիսի 10-ին։ Կույաբա գետը շատ աղտոտված էր աղբով ու կոյուղաջրերով։ Կառավարիչ Ռոջերիո Սալեսի կողմից պարկի ստեղծումը ջրի որակի բարելավման ծրագրի մի մասն էր։
Պետական պարկն ուներ 10,600 հա տարածք։ Այն կառավարում էր Մատու Գրոսու նահանգի շրջակա միջավայրի հարցերով զբաղվող պետքարտուղարը։ Նպատակն էր ապահովել ջրային ռեսուրսների պաշտպանությունը և բնիկ ֆաունայի տեսակների տեղաշարժի կենսունակությունը, ինչպես նաև պահպանել տարածքի էկոհամակարգերի զգալի նմուշները և վերահսկել հնարավորությունները հանրային օգտագործման, կրթության և գիտական հետազոտությունների համար։
Պետական պարկը 2014 թվականի նոյեմբերի 13-ին վերադասակարգվեց որպես էկոլոգիական կայան՝ սահմանների վերանայմամբ, որն այժմ զբաղեցնում է 11,328 հա տարածք։ Հրամանագիրը պատրաստվել է նահանգապետ Սիլվալ Բարբոսայի կողմից իր կառավարման վերջին օրերին։ Բժիշկ Ֆիլինտո Կորեա դա Կոստային պատկանող 727,9 հա տարածքն ավելացվել է։ Փոքրիկ հավելման հարցը վիճելի էր, քանի որ այն ավելի ցածր էր, քան պարկի վերին հատվածը և պարունակում էր միայն մեկ աղբյուր։ Աուդիտը տարբեր խախտումներ հայտնաբերեց գնումների ընթացքում։ Սեփականատերն առաջարկել էր օտարում։ Տարածքի չափը չափազանցված էր 40 հա-ով և 7 միլիոն դոլար փոխհատուցումը հիմնված էր ավելի քան կրկնակի շուկայական գների գնահատման վրա։


== Ծանոթագրություններ ==


== Աղբյուրներ ==
Conservação Internacional (2005), Megadiversidade, https://books.google.com/books?id=nGCySCIb3eIC&pg=PA159, վերցված է 2016-05-24 
 (portuguese) ESEC Águas do Cuiabá, ISA: Instituto Socioambiental, https://uc.socioambiental.org/uc/37, վերցված է 2016-05-24 
Fogo Amigo (2 February 2016), «O ambientalista» (portuguese), Midia News, http://midianews.com.br/fogo-amigo/o-ambientalista/253954, վերցված է 2016-05-24 
«MT ganha novo parque de preservação» (portuguese), Diário de Cuiabá, 6 June 2002, արխիվացված  օրիգինալից 2016-06-03-ին, https://web.archive.org/web/20160603150209/http://www.diariodecuiaba.com.br/detalhe.php?cod=102975, վերցված է 2016-05-24
Blurred Lines

Անվան այլ կիրառումների համար տե՛ս՝ Blurred Lines (այլ կիրառումներ)«Blurred Lines», ամերիկա-կանադացի երգիչ Ռոբին Թիքի երգն է, համագործակցությամբ T.I.-ի և Ֆարել Վիլյամսի հետ։ Երգը թողարկվել է 2013 թվականի մարտի 26-ին Star Trak Entertainment և Interscope Records լեյբլների կողմից, որպես Ռոբին Թիքի «Blurred Lines» կոչվող վեցերորդ ստուդիական ալբոմի առաջին սինգլ։


== Տեսահոլովակ ==
Երգի տեսահոլովակի պրեմիերան կայացել է 2013 թվականի մարտի 20-ին։ Տեսահոլովակի ռեժիսորն է Դայան Մարտելը։ Տեսահոլովակում նկարահանվել են Ռոբինը, Ֆարելը, T.I.-ը և երեք մոդելներ՝ կանգնած սպիտակ ֆոնի առջև։ Տեսահոլովակի տարբերում կադրերում էկրանին կարմիր գույնով գրված է «#THICKE» և «#BLURREDLINES» հեշթեգները, մինչդեռ տեսահոլովակի վերջին մասում պատի վրա արծաթագույն փուչիկներով գրված է «ROBIN THICKE HAS A BIG DICK»։ Երգի պաշտոնական տեսահոլովակը ներբեռնվել է Ռոբին Թիքի Vevo էջում և առաջին օրում ունեցել է ավելի քան 1 միլիոն դիտում։ Մեկ շաբաթ հետո տեսահոլովակը հանվել է նրա էջից՝ բաց տեսարաններ ցուցադրելու համար, սակայն հուլիսի 12-ին տեսահոլովակի այդ տարբերակը կրկին հասանելի է դառնում դիտման համար։
Խոսելով տեսահոլովակի գաղափարի մասին, Ռոբին Թիքը GQ ամսագրի հետ հարցազրույցում նշել է․ «Իմ տեսահոլովակներից և երգերից շատերը այնքան լուրջ են եղել` և սիրո մասին, և հպարտության, և հարաբերությունների, և հույսի, և անվստահ ու խոցելի դառնալու։ Սակայն վերջերս, ես պարզապես ցանկանում եմ զվարճանալ և վայելել իմ կյանքը։ Իսկապես գնահատում եմ այն մեծ բաները, որոնք ես ունեմ, ինչպես օրինակ հրաշալի մի կին, հրաշալի երեխա և հրաշալի կարիերա։ Երաժշտության մեջ դա ցույց է տրվում ավելի հումորով և թեթև սրտով»։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Պոնտիդա

Պոնտիդա  (իտալերեն՝ Pontida), կումունա Իտալիայում, գտնվում է Լոմբարդիա մարզի Բերգամոյի գավառում։
2008 թվականի դրությամբ ապրում է 2934 մարդ բնակչության խտությունը 293 մարդ/կմ²։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ջորջ Աբելա

Ջորջ Աբելա (մալթ.՝ Ġorġ Abela, անգլ.՝ George Abela, ապրիլի 22, 1948(1948-04-22), Օրմի, Մալթա, Մեծ Բրիտանիայի թագավորություն), մալթացի լեյբորիստ քաղաքական գործիչ, Մալթայի նախագահը 2009 թվականի ապրիլի 4-ից մինչև 2014 թվականի ապրիլի 4-ը։


== Կենսագրություն ==
Ավարտելով Մալթայի համալսարանը, 1975 թվականից Ջորջ Աբելան աշխատել է որպես իրավաբան՝ ակտիվորեն մասնակցելով արհմիութենական կազմակերպությունների գործունեությանը։ 1982-1992 թվականներին նա Մալթայի ֆուտբոլի ասոցիացիայի նախագահն էր և ամեն կերպ նպաստեց սպորտային ենթակառուցվածքների զարգացմանը։ Այնուհետև նա ընտրվել Է Լեյբորիստական կուսակցության փոխնախագահ կուսակցական գործերով, իսկ 1996 թվականին խորհրդարանական ընտրություններում կուսակցության հաղթանակից հետո, վարչապետի խորհրդական Ալֆրեդ Սանտաը, բայց արդեն հաջորդ տարի, վերջինիս հետ տարաձայնությունների պատճառով հրաժարական տվեց։ 1998 թվականին հեռացել է կուսակցական պաշտոնից, իսկ 2000 թվականին արհմիութենական ղեկավարությունից՝ զբաղվելով մասնավոր իրավաբանական պրակտիկայով։ 2008 թվականին մասնակցել Է լեյբորիստների առաջնորդի ընտրություններին, բայց զբաղեցրել է երկրորդ տեղը՝ երկրորդ փուլում ստանալով ձայների մոտ 34 %-ը։
2009 թվականին Մալթայի խորհրդարանը Ջորջ Աբելին ընտրել է երկրի նոր նախագահ։ Քանի որ երկրում իշխանության ղեկը պատկանում էր պահպանողական ազգայնական կուսակցությունը, դա Մալթայում գործող ընդդիմությունից նախագահի ընտրության առաջին դեպքն էր։


== Պարգևներ ==
Մալթայի պարգևներ
Օսկարի 83-րդ մրցանակաբաշխություն

Ամերիկյան կինոակադեմիայի «Օսկարի» 83-րդ մրցանակաբաշխությունը կայացավ 2011 թվականի փետրվարի 27-ին Կոդակի սրահում, Հոլիվուդում, Կալիֆոռնիա։ Դերասան Ջեյմս Ֆրանկոն և դերասանուհի Էն Հետուեյը ներկայացրին արարողությունը։


== Պատկերադարան ==


=== Հաղորդավարներ ===

		


=== Լավագույն ռեժիսոր ===


=== Լավագույն դերասան ===


== ներկայացնողներ ==
Հոլի Բերի
Ջեֆ Բրիջես
Սանդրա Բուլոկ
Մարիսա Տոմեյ
Օպրա Ուինֆրի


== Թեկնածուներ ==


== Արտաքին հղումներ ==
Պաշտոնական կայք
Մենենգ (շրջան, Նաուրու)

Մենենգ, շրջան Միկրոնեզիայում գտնվող Նաուրուի Հանրապետության հյուսիսում։ Տարածքը կազմում է 3,1 քառ. կմ, իսկ բնակչությունը 2004 թվականի տվյալներով կազմում է 1400 մարդ։ Տարածքով Նաուրուի ամենամեծ շրջանն է, իսկ բնակչությամբ՝ երկրորդ։ ներառում է 18 փոքր գյուղեր։ Առավելագույն բարձրությունը 5 մետր է։
Պակ Ջին Յոնգ (երգիչ)

Պակ Ջին Յոնգ (կորեերեն՝ 박진영, չինարեն՝ 朴珍榮, սեպտեմբերի 22, 1994(1994-09-22), Չանգվոն, Հարավային Կորեա, ավելի հայտնի է որպես Ջինյոնգ), հարավկորեացի երգիչ և դերասան։ Համարվում է JJ Project զույգերգի և GOT7 բոյ բենդ անդամ, որոնք գտնվում են JYP Entertainment-ի ենթակայության տակ։ Փակը առաջնաելույթ է կատարել որպես դերասան «Դեպի երազանք» (2012 թվական) դորամայում, հետագայում մասնակցել է «Երբ սիրահարվում է տղամարդը» (2013) և «Իմ սեր՝ Ըն Դոնգ» (2015) դորամանների նկարահանումներին։ 2016 թվականին նկարահանվել է «Անտուն այծ» լիամետրաժ ֆիլմի գլխավոր դերում, որի պրեմիերան կայացել է 2017 թվականի մարտի 1-ին։
Ի սկզբանե Ջինյոնգը առաջնաելույթ է կատարել Jr. բեմական կեղծանունով, քանի որ նրա և Պակ Ջին Յոնգի (JYP հիմնադիրը) անունները նույն են։ 2015 թվականի մայիսին դարձել է Ջունիոր, մականվան արտասանությանը բարդության ինչպես երկրպագուների, այնպես էլ ՍՄիների մոտ։


== Կարիերա ==


=== Երաժշտական կարիերա ===

2012 թվականի մայիսին Ջին Յոնգ և ՋեյԲին առաջնաելույթ են կատարել, որպես զույգերգ JJ Project-ում «JJ Project Slot Machine» ալբոմով։ Մայիսի 19-ին թողարկվել է տեսահոլովակ «Bounce» սինգլի համար, և նրանք սկսելեն առաջխաղացման ծրագրերըմայիսի 24-ից M! Countdown-ի  եթերում:2013 թվականի դեկտեմբերի 24-ին նրանք դարձել են նոր բոյ բենդի՝ GOT7-ի անդամ։ Առաջնաելույթը կայացել է 2014 թվականի հունվարի 14-ին «Got It?» մինի ալբոմով։


=== Դերասանական կարիերա ===
2011 թվականի Ջին Յոնգը մասնակցել է «Դեպի երազանք 2» դորամայում՝ Չոնգ Յու Բոնգի դերում։ 2013 թվականի մարտի 11-ին հայտնի է դարձել, որ Ջեյ Բիի հետ նա նկարահանվելու է «Երբ սիրահարվում է տղամարդը» դորամայում, որի ցուցադրումը սկսվել է ապրիլի 3-ից։ 2015 թվականին հաստատվել է «Իմ սեր՝ Ըն Դոնգը» հեռուստասերիալի երկրորդական դերում, որի ցուցադրումը կայացել է մայիսի 29-ից մինչ հուլիսի 18-ը։
2016 թվականին Փակը նկարահանվել է «Անտուն այծ» լիամետրաժ ֆիլմում, որտեղ խաղացել է գլխավոր հերոսի դերում։ Ֆիլմի պրեմիերան կայացել է Ջոնգջույի միջազգային փառատոնի ժամանակ։ 2017 թվականի մարտի 1-ին տեղի է ունեցել ֆիլմի պրեմիերան Կորեայի կինոթատրոններում։ Ինչպես նաև, 2016 թվականին նա խաղացել է Լի Մին Հոյի հերոսի երիտասարդ նմանակին «Կապույտ ծովի լեգենդը» հեռուստասերիալում։


=== Հաղորդավարի կարիերա ===
2015 թվականին Ջին Յոնգը ԲեմԲեմի և Լի Ջոնգ Շինի հետ դարձել է M! Countdown հեռուստահաղորդման հաղորդավար։ 2016 թվականին նա լքել է հաղորդումը, որպեսզի կենտրոնանա խմբի գործունեության վրա և պատրաստվի համաշխարհային շրջագայությանը։
2017 թվականի փետրվարի 1-ին նշանակվել է Inkigayo հեռուստահաղորդման հաղորդավար NCT խմբի անդամ Դոյոնի և Blackpink խմբի անդամ Ջիսույի հետ։


== Սկավառակագրություն ==


=== Սաունդթրեկներ ===


== Ֆիլմագրություն ==


=== Ֆիլմեր և հեռուստասերիալներ ===


=== Երաժշտական ծրագրեր ===


== Ծանոթագրություններ ==


== Արտաքին հղումներ ==
Պակ Ջին Յոնգը on Twitter
Պակ Ջին Յոնգը at HanCinema
Մոշուտ

Մոշուտ, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ գյուղաքաղաքից 40 կմ հարավ-արևմուտք, Կարաչայ գետի ստորին հոսանքի աջ ափին։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պիմենովո (Նեկլինովսկի շրջան)

Պիմենովո (ռուս.՝ Пименово ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Բոլշենեկլինովսկի գյուղական համայնքի կազմի մեջ։
Աղանան

Աղանան, գետ Արցախում, հիշատակված Մ. Բարխուդարյանի կողմից։


== Ծանոթագրություններ ==
Խրբասոր

Խրբասոր, գյուղ Արևմտյան Հայաստանում, Էրզրումի վիլայեթի Այնթապի գավառակում։


== Պատմություն ==
Հայերը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։ Խրբասորն այժմ թրքաբնակ գյուղ է։


== Բնակչություն ==
1909 թվականին ուներ 89 տուն բնակիչ, որից 19-ը՝ հայ, մնացածը՝ քրդեր։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աուբշթաթ

Աուբշթաթ  (գերմ.՝ Aubstadt), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 755 մարդ (դեկտեմբերի 31, 2010 թվական)։ Զբաղեցնում է 11,93 կմ² մակերես տարածք։ Թվային ինդեքս՝ 09 6 73 113


== Արտաքին հղումներ ==
Պաշտոնական կայք
Ժան Բատիստ Պիգալ

Ժան Բատիստ Պիգալ (հունվարի 26, 1714(1714-01-26)[…], Ռյուեյ-Մալմեզոն - օգոստոսի 20, 1785(1785-08-20), Փարիզ), ֆրանսիացի քանդակագործ։ 1722 թվականից սովորել է Ռ․ Լը Լոռենի և Ժ․ Բ․ Լեմուանի մոտ։ Ռոկոկոյից կլասիցիզմ անցումնային ոճով ստեղծել է դիցաբանական և այլաբանական արձաններ և արձանախմբեր («Մույկը կապող Մերկուրիոսը», 1744, «Վանդակով տղան», 1749, երկուսն էլ՝ մարմար, Լուվր, Փարիզ)։ Առավել հաջողված գործերից են մահարձանները, հուշարձանները, Վոլտերի արձանը (մարմար, 1776, Ֆրանսիական ինստիտուտի գրադարան, Փարիզ), դիմաքանդակները (կոլեկցիոներ Տ․ Է․ Դեֆրիշի և նրա նեգր ծառա Պոլի կիսանդրիները, թրծակավ, մոտ 1760, Գեղեցիկ արվեստների թանգարան, Օռլեան)։


== Ծանոթագրություններ ==
Scheme

Scheme՝ ֆունկցիոնալ ծրագրավորման լեզու է։ Ծրագրավորման LISP լեզուների ընտանիքի ամենահայտնի ներկայացուցիչներից մեկը։ Ստեղծվել է Մասաչուսեթսի տեխնոլոգիական ինստիտուտում Գ․ Սթիլի (G․ L. Steele) և Ջ․ Սասմենի (G․ Sussman) կողմից, 1970-ականների կեսերին։


== Շարահյուսությունը ==
Scheme լեզուն ստեղծելիս հեղինակները հիմնական շեշտադրումը կատարել են լեզվի պարզության և մինիմալիստության վրա։ Լեզուն իր շարահյուսությունն ուղղակիորեն ժառանգել է դասական LISP լեզվից։ Ծրագրերը և տվյալները ներկայացվում են S-արտահայտություններով (S-expression)՝ կլոր փակագծերի մեջ վերցրած ցուցակներով, որոնց առաջին տարրը գործողությունն է (oeprator), իսկ հաջորդները, եթե այդպիսիք առկա են, գործողության արգումենտները։ Օրինակ, հետևյալ արտահայտության մեջ, equal?-ը օբյեկտների հավասարությունը ստուգող գործողությունն է, իսկ 3.14 և pi սիմվոլները՝ նրա արգումենտները․


== Ֆունկցիայի սահմանումը ==
Scheme լեզվում ֆունկցիան կարելի է փոխանցել որպես մեկ այլ ֆունկցիայի արգումենտ կամ ֆունկցիան կարելի է վերադարձնել որպես հաշվարկման արժեք (այս դեպքում ընդունված է ասել, որ ֆունկցիան առաջին դասի օբյեկտ է)։ Ֆունկցիաները սահմանվում են define օպերատորով։ Սրա առաջին արգումենտը մի ցուցակ է, որը պարունակում է սահմանվող ֆունկցիայի անունն ու պարամետրերը, իսկ հաջորդ արգումենտնրը կազմում են ֆունկցիայի մարմինը։ Օրինակ, հայտնի «Hello, world!» ծրագիրը Scheme լեզվով կունենա այսպիսի տեսք․


=== Անանուն ֆունկցիա ===
Անանուն ֆունկցիաները սահմանվում են lambda օպերատորով։ lambda-ի առաջին արգումենտը ֆունկցիայի պարամետրերի ցուցակն է, իսկ հաջորդները՝ ֆունկցիայի մարմինը կազմող արտահայտությունները։ Օրինակ, ֆունկցիան, որը ողջունում է տրված անունով մարդուն, սահմանվում է հետևյալ կերպ․

Քանի որ ֆունկցիան առաջին դասի օբյեկտ է, lambda֊ի միջոցով սահմանված անանուն ֆունկցիան կարելի է define օպերատորով կապել որևէ սիմվոլի և ստանալ անվանված ֆունկցիա։ Այսպես․
Դոյնա

Դոյնա, մոլդովական և ռումինական քնարական, ժողովրդական երգ։ Դոյնայի առաջացումը կապվում է վաղ ֆեոդալիզիմի ժամանակաշրջանի հետ։ Տարածված է նաև հարավային սլավոնների և արևմտյան ուկրաինացիների մոտ։ Սովորաբար դոյնան բաղկացած է երկու մասերից՝ առաջին՝ դանդաղ և երկրորդ՝ արագ։


== Նկարագրություն ==
Տարբերակվում են վոկալային և գործիքային դոյնաներ։ Վոկալային դոյնաների կատարման ժամանակ երաժշտական գործիքների առկայությունը պարտադիր չէ։ Գործիքային դոյնաների կատարվում են ֆլուերով, նաեով, ջութակով և այլ երաժշտական գործիքներով։ Դոյնայի երաժշտությունը շատ հաճախ ընդունվում է որպես իմպրովիզացիա, քանի որ այն առանձնանում է իր ռիթմերի ազատությամբ։ Դոյնային շատ բնորոշ է միևնույն կարճ երաժշտական էլեմենտների կրկնությունը։ Անգլիացի կլեզմեր Մերլին Շեպերդը ասում է «Դոյնան կատարելով, դուք պետք է նվագելով հանդիսատեսին պատմեք շատ տխուր և աղետալի մի պատմություն։» Մոլդովացիների կյանքը և պայքարը դոյնայի հիմնական թեմաներիցեն։ Նախապես դոյնան տարածված էր ոպրես հովվի երգ։ Առաջին մասոմ ներկայացվում է հովվի բողոքն ու գանգատները, իսկ երկրորդը պարային բնույթ է կրում և ներկայացնում է հովվի ուրախությունը հոտի տուն վերադարձի ժամանակ։ Ժամանակի ընթացքում հովվի երգերի ամբողջական շարք է ստեղծվել։ 17-19-րդ դարերում առաջացել են հայդուկային դոյնաներ, որոնք Օսմանյան և Ֆեոդալական ճնշման դեմ պայքարող զինյալների և ապստամբների մասին էին։ Լայն տարածում են գտել նաև սիրային (de iubire), օրորոցային (de leagăn), հեղափոխական և սգո դոյնաները։ 19-րդ դարի 20-30-ական թվականներին, երբ Բեսարաբիան մտավ Ռուսական կայսրության մաս, Դոյնայի զարգացումը Մոլդովայյում և Ռումինիայում ընթացավ զուգահեռաբար։
Դոյնայի մոտիվները օգտագործել են դասական ստեղծագործողներ (Վասիլի Ալեքսանդրի, Միխայ Էմնեսկի, Ջորջ Կոշբուկ) և կոմպոզիտորներ։ Դոյնա կատարող խմբերից են՝ մոլդովական երգչախումբ «դոյնան», Բարբու Լուենտի անվան ռումինական երգչախումբը, «Ֆնֆարե Չոկիրլիյա» խումբը։


== Ծագումնաբանություն ==
Դոյնա բառի ծագումը անհայտ է համարվում։ Ենթադրվում է, որ այն ունի հնդեվրոպական արմատներ, որովհետև կա լիտվական ազգային երգ որը կոչվում է «դոյնա»։


== Գրականություն ==
Аксьонова Л. А. Кынтекул популар молдовенеск. — Кишинэу, 1958.
Tocilescu Gr. G. Balade şi doine. — Buc., 1958.
Folclor din Transilvania, t. 1-2. — Buc., 1962.


== Արտաքին հղումներ ==
«Doina şi Brîuleţ»(չաշխատող հղում), Валентин Голомоз
Մանսուր Սուլթանով

Մանսուր Իսլամովիչ Սուլթանով (Մուհամեդմանսուր Շայխիլիսլամովիչ Սոլթանով, բաշկիրերեն՝ Мансур Ислам улы Солтанов, ապրիլի 25, 1875(1875-04-25), Mäçti, Q42314016?, Մենզելինսկի գավառ, Ուֆայի նահանգ, Ռուսական կայսրություն - դեկտեմբերի 19, 1919(1919-12-19), Սարատով, Սարատովի նահանգ, Խորհրդային Ռուսաստան), բաշկիր ֆլեյտահար, երաժիշտ, երաժշտական ուսուցիչ։
Առաջին բաշկիր պրոֆեսիոնալ երաժիշտն է։


== Կենսագրություն ==
Մանսուր Իսլամովիչ Սուլթանովը ծնվել է 1875 թվականի ապրիլի 25-ին, Ռուսաստանում։ Ապրել է մի բաշկիրերեն ազնվական ընտանիքում՝ Սուլթանովներ։
1897 թվականին սովորել է Մոսկվայի Չայկովսկու անվան պետական կոնսերվատորիայում։ 1903 թվականին արծաթե մեդալով ավարտում է Մոսկվայի Չայկովսկու անվան պետական կոնսերվատորիաի Կրեչման Վիլգելմի դասարանը։ Այդ տարում ամուսնանում է Ֆ. Ա. Ֆուվակինոյի հետ և նրան միասին մեկնում են Ղրիմ։
1906 թվականին աշխատել է Մեծ թատրոն երաժշտական օրկեստրում, որպես օրկեստորի ֆլեյտաիստ։ Մասնակցել է նաև դիրիժոր Էյհենվալդ Ալեկսանդրովիչի կազմակերկապ օրկեստորային համերգին։
1912 թվականին դարձավ Սարատովյան կոնսերվատորիայի ֆլեյտայի, սոլֆեջիոյի և երաժշտության տեսության ուսուցիչ։ Մասնակցել է նաև դիրիժոր Ալեքսանդր Գլազունովի կազմակերպած սիմֆոնիկ համերգին։
1919 թվականի դեկտեմբերի 19-ին մահացել է տիֆ հիվանդության պատճառով։


== Ծանոթագրություններ ==
Քենեդիների կլան

Քենեդիների կլան (Kennedy / Ceannaideach), շոտլանդական կլան, որը տարբերակներից մեկի համաձայն սերում է Գոլլոուեյի կելտական լորդերից մեկից, և ծագումով նրանք կապված են Շոտլանդիայի հարավ-արևմուտքում գտնվող Էրշիրի Քարրիկա շրջանի հետ։


== Պատմություն ==
Ջոն Քենեդի Դանյուր և Քասիլիսից ամուսնացել է Քարրիկի կոմսերի ժառանգուհու հետ։ Նրա թոռը, սեր Ջեյմս Քենեդին (մահ. 1408), կոմս Դանյուրը, ամուսնացել է Ռոբերտ Գ թագավորի դստեր Մարիա Ստյուարտի հետ, ում նա երկու որդի է բերել։ Ինչպես որ թագավորի թոռները, 1457 թվականին ավագը՝ Հիլբերտը (1406-1480), դառնում է առաջին Քենեդի լորդը, իսկ մյուսը՝ Ջեյմսը (1408-1465), նշանակվում է Սենթ Էնդրյուսի եպիսկոպոս և Շոտլանդիայի լորդ-կանցլեր և հետագայում դառնում է Ջեյմս Բ-ի խորհրդական։ Ջեյմս Բ-ի մահից հետո Ռոքսբորոյի պաշարման ժամանակ (1460 թ.) եպիսկոպոս Քենեդին օգնում էր նրա այրուն պետության ղեկավարման և մանկիկ Ջեյմս Գ-ի ուսուցման հարցերով։ Նա նաև համարվում է Սենթ Էնդրյուսի համալսարանի հիմնադիրներից մեկը։


== Ծանոթագրություններ ==
Լուիս շրջան (այլ կիրառումներ)

Լուիս շրջան, կարող է վերաբերել՝

Լուիս շրջան - ԱՄՆ Այդահո նահանգի 44 վարչական միավորներից մեկը
Լուիս շրջան - ԱՄՆ Միսսուրի նահանգի 114 վարչական միավորներից մեկը
Լուիս շրջան - ԱՄՆ Նյու Յորք նահանգի 62 վարչական միավորներից մեկը
Լորեն Ջերման

Լորին Քրիստինա Ջերման (անգլ.՝ Lauren Christine German, նոյեմբերի 29, 1978(1978-11-29), Huntington Beach, Օրինջ շրջան, Կալիֆոռնիա, ԱՄՆ), ամերիկացի դերասանուհի։


== Կարիերա ==
Լորին Քրիստինա Ջերմանը ծնվել է 1978 թվականի նոյեմբերի 29-ին Հանթինգտոն-բիչում, Կալիֆոռնիա, ԱՄՆ։ Լորինը ստացել է պարուհու որակավորում Օրանժ-Քաունթի արվեստների ավագ դպրոցում։
Առաջին անգամ հեռուստատեսությունում երևացել է 2000 թվականին։ 2002 թվականին «Maxim» ամսագրի «Hot 100 of 2002» ցուցակում զբաղեցրել է 47-րդ տեղը։ Առավել հայտնի է դարձել «Հոստել 2» ֆիլմում Բեթի դերակատարման շնորհիվ։ 2011 թվականին Լորինը նկարահանվեց «Բաժանում» ֆիլմի գլխավոր  դերում։ 2011—2012 թվականներին նկարահանվել է  «Հավայի 5-0» սերիալում։ 2012-2015 թվականներին նկարահանվել է «Չիկագոյի հրշեջները» սերիալում, ինչի համար 2015 թվականին առաջադրվել է «People’s Choice Awards» մրցանակաբաշխության «Սիրելի կերպար, ում մենք 
ամենից շատն ենք կարոտում» անվանակարգում։


== Ֆիլմագրություն ==


== Ծանոթագրություններ ==


== Արտաքին հղումներ ==
Лорен Джерман (անգլ.) Internet Movie Database կայքում
Յաբլոնովո (քաղաքատիպ ավան, Չիտինսկի շրջան)

Անվան այլ կիրառումների համար տե՛ս՝ ՅաբլոնովոՅաբլոնովո (ռուս.՝ Яблоново), քաղաքատիպ ավան Ռուսաստանի Անդրբայկալյան երկրամասի Չիտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 651 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոխար Դուդաև

Ջոխար Մուսայի Դուդաև (չեչեներեն՝ Дудин Муса-кIант Жовхар, փետրվարի 15, 1944(1944-02-15), Լայխորոյ, Գալանչոժսկի շրջան, Չեչենա-ինգուշական ԻԽՍՀ, ՌԽՖՍՀ, ԽՍՀՄ - ապրիլի 21, 1996(1996-04-21), Գեխի Չու, Իչկերիայի Չեչենական Հանրապետություն), չեչեն զինվորական և քաղաքական գործիչ, 1990-ականների չեչենական անկախության շարժման առաջնորդ, Իչկերիայի Չեչենական Հանրապետության առաջին նախագահ, ինչպես նաև այդ պետության գեներալիսիմուս։ Նախկինում՝ ավիացիայի գեներալ մայոր, խորհրդային բանակի ազգությամբ միակ չեչեն գեներալը, Աֆղանական պատերազմի մասնակից։ Սպանվել է 1996 թվականի ապրիլին Առաջին չեչենական պատերազմի ժամանակ՝ ռուսական հրթիռային հարվածի հետևանքով։ 
Ըստ պետական գործիչ Ֆիլարետ Բերիկյանի՝ 90-ական թվականներին Դուդաևը մի քանի անգամ ժամանել է Հայաստան և 1991 թվականին վառելիք է ուղարկել շրջափակման մեջ գտնվող Հայաստանին։


== Տես նաև ==
Ջոխար Դուդաևի հրապարակ
Ազգային մաքրումներ Չեչնիայում


== Ծանոթագրություններ ==


== Արտաքին հղումներ ==
Ինչպես էին սպանում Դուդաևին Archived 2017-05-26 at the Wayback Machine.


=== Տեսանյութեր ===
Դուդաևի խոսքը, 1993 թ.
Դուդաևի մամլո ասուլիսը Գռոզնու գրոհի ժամանակ, 1995 հունվարի 11
Նախիջևանի արական հոգևոր դպրոց

Նախիջևանի արական հոգևոր դպրոց, հայկական արակա հոգևոր կրթական հաստատություն Ռուսական կայսրության կազմում գտնվող Երևանի նահանգի Նախիջևան քաղաքում։


== Պատմություն ==
Արական հոգևոր դպրոցը բացվել է 1850 թվականին։ 1866-1867, 1885-1886, 1896-1905 թվականներին տարբեր պատճառներով փակվել է։ Կրթօջախը գործել է մինչև 1917 թվականը։
Սկզբում եղել է միադաս, այնուհետև դարձել երկդասյա և երկսեռ դպրոց։ Յուրաքանչյուր տարի այն հաճախել են 50-ից 200 աշակերտ։
Ունեցել է գրադարան, որտեղ եղել է շուրջ 900 կտոր գիրք։
Դպրոցի տեսուչ Սերգեյանի կողմից գրադարանին կից բացվել է նաև հանքաբանական թանգարան։


== Տես նաև ==
Նախիջևան (քաղաք)
Նախիջևանի հոգևոր դպրոց
Նախիջևանի քաղաքային գավառական ուսումնարան
Նախիջևանի օրիորդաց դպրոց


== Ծանոթագրություններ ==
Ուուե-Անցլա

Ուուե-Անցլա (էստ․՝ Uue-Antsla), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 188 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Love Lies

«Love Lies», ամերիկացի սոուլ կատարող Քալիդի երգը, որը ձայնագրվել է Նորմանի Քորդեյ Համիլթոնի (Fifth Harmony խմբի մենակատարուհի) մասնակցությամբ։ Այն դարձել է «Սիրով, Սայմոն» ֆիլմի սաունդթրեքի (Love, Simon. Original Motion Picture Soundtrack, 2018) երկրորդ սինգլը։ Երգի պրոդյուսերներն են՝ Ջեք Անտոնոֆֆ, Չարլի Հենդսոմը և Ջամիլ Չամասը։ Հեղինակներն են Քալիդ Ռոբինսոնը, Նորմանի Համիլթոնը, Ջամիլ Չամասը, Ռայան Վոյթեսաքը և Թեյլա Փարքսը։ Սինգլն ստացել է պլատինե կարգավիճակ Ավստրալիայում ու Նոր Զելանդիայում, ոսկե կարգավիճակ՝ Մեծ Բրիտանիայում, Կանադայում ու ԱՄՆ-ում (Recording Industry Association of America-ից, RIAA)։


== Պատմություն ==
Սինգլն ստացել է դրական գնահատականներ երաժշտական քննադատների ու առցանց հրատարակությունների կողմից, ինչպիսիք են՝ Nina Braca-ն Billboard-ից («Ռոմանտիկ հետաքրքիր տեքստը հիանալի լրացնում է Նորմանիի սահուն վոկալը կիթառի պարզ ռիթմի ու դանդաղ փոփ-բիթի ֆոնին»), Hugh McIntyre-ը Fuse-ից («նրանց R&B-ն այնքան հասուն է, որ դժվար է հավատալ, թե այս երաժիշտներն այդքան երիտասարդ են և դեռ նոր են սկսում զբաղվել իրենց կարիերայով»), Sam Damshenas-ը Gay Times-ից («անհավատալիորեն հիշվող և գրավիչ երգ է»), Mike Wass-ը Idolator-ից («միջին տեմպի երազային հիմնը ցուցադրում է նրա (Նորմանիի) ձայնն ու նրա նմանատիպ նախագծի R&B/փոփ ուղղվածությունը»)։ 2018 թվականի մարտին Billboard ամսագրի քննադատը երգն ընդգրկել է «Every Fifth Harmony Solo Single, Ranked» ցանկի երկրորդ հորիզոնականում։


== Երաժշտական տեսահոլովակ ==
Պաշտոնական տեսահոլովակը (ռեժիսորներ՝ Gerard Bush և Christopher Renz) ներկայացվել է 2018 թվականի փետրվարի 16-ին Յութուբում, որտեղ այն հավաքել է ավելի քան 50 մլն դիտում (2018 թվականի հուլիսի տվյալներով)։


== Համերգային կատարումներ ==
2018 թվականի Ապրիլի 10-ին Քալիդն ու Նորմանին կատարել են «Love Lies» երգը The Tonight Show Starring Jimmy Fallon հեռուստահաղորդման ժամանակ։ Նույն թվականի մայիսի 20-ին նրանք այդ երգով ելույթ են ունեցել 2018 Billboard Music Awards մրցանակաբաշխության արարողության ժամանակ։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Love Lies» (անգլ.)
Խոլմի (Տարասովսկի շրջան)

Խոլմի (ռուս.՝ Холмы), ավան Ռուսաստանի Ռոստովի մարզի Տարասովսկի շրջանում։ Մտնում է Կրասնովսկի գյուղական համայնքի կազմի մեջ։
Խաչան (Վանի գավառ)

Անվան այլ կիրառումների համար տե՛ս՝ Խաչան (այլ կիրառումներ)Խաչան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ախար (հնագույն երկրամաս)

Անվան այլ կիրառումների համար տե՛ս՝ Ախար (այլ կիրառումներ)Ախար, հնագույն երկրամաս Հայաստանում։ Գտնվում էր Վանից արևմուտք։ Հիշատակված է սեպագիր արձանագրություններում։ Ըստ դրանց Սարդուր 2-րդը անցել է այդ շրջանով։


== Ծանոթագրություններ ==
Ժվանեցկու պորտֆելի հուշարձան

Միխայիլ Ժվանեցկու պորտֆելի հուշարձան (ռուս.՝ Памятник портфелю Михаила Жванецкого), հումորային հուշարձան Ղրիմի Յալթա քաղաքի Հումորի ծառուղում, որը գտնվում է Առափնյա փողոցում՝ «Յուբիլեյնի» համերգասրահի մոտակայքում։


== Պատմություն ==
Հումորի ծառուղին հիմնադրվել է 2004 թվականին՝ Յալթայի հումորի ու երգիծանքի փառատոնի և նրա կազմակերպիչներ Վլադիմիր Դանիլեցի և Վլադիմիր Մոիսեենկոյի շնորհիվ։
Հետագա տարիներին ծառուղում հայտնվել են նաև Արկադի Արկանովի բաճկոնակը (2005), Ալեքսանդր Շիրվինդտի ծխամորճը (2006), Իոսիֆ Կոբզոնի խոսափողը (2007), Սոնյա մորաքրոջ հայելին ու գլխարկը՝ Կլարա Նովիկովայի պատվին (2014), «Հարմոն և կիթառ» քանդակը՝ քառյակասացներ Միխայիլ Վաշուկովի և Նիկոլայ Բանդուրինի պատվին (2015)։
Միխայիլ Ժվանեցկու պորտֆելի հուշարձանը բացվել է առաջին փառատոնի օրերին՝ 2004 թվականի օգոստոսին։ Արարողությանը ներկա են եղել փառատոնի մասնակից հումորիստները։ Գրող Անատոլի Տրուշկինը ելույթում պարզաբանել է, թե ինչու է տեղադրվել պորտֆելի, այլ ոչ թե նրա տիրոջ արձանը. «Որովհետև բոլորիս համար թանկ է ոչ թե բանկիրը, այլ նրա դրամապանակը, ոչ թե շիշը, այլ նրա պարունակությունը»։
Ինքը՝ Միխայիլ Ժվանեցկին, արարողության ժամանակ համեստորեն կանգնած է եղել քիչ հեռու։ Նա հուզվել է և արտասվել։ Ներկաների հետ նա ծափահարել է քանդակի հեղինակներին՝ ղրիմցիներ Աբաս Կասիմովին և Իգոր Լիսենկոյին։
Հանդիսության ավարտին ելույթ է ունեցել նաև Միխայիլ Ժվանեցկին։


== Նկարագրություն ==
Կեսմետրանոց գրանիտե սյան վրա տեղադրված են գրողի երեք բրոնզաձույլ հատորները և նրա հանրահայտ պորտֆելը, որը ելույթների ժամանակ միշտ նրա ձեռքին է։ Պայուսակի վրա փորագրված են մեջբերումներ Միխայիլ Ժվանեցկուց։ Բրոնզե քանդակը ճշգրիտ բնօրինակի չափսերի է. բարձրությունը՝ 43,5 սմ, լայնությունը՝  50,75 սմ, հաստությունը՝ 16 սմ։ Քանդակի քաշը 67 կգ է։


== Տես նաև ==
Հումորի ծառուղի (Յալթա)
Արկանովի բաճկոնակի հուշարձան
Շիրվինդտի ծխամորճի հուշարձան
Կոբզոնի խոսափողի հուշարձան
Կլարա Նովիկովայի գլխարկի հուշարձան
Հարմոն և կիթառ (քանդակ)


== Ծանոթագրություններ ==


== Արտաքին հղումներ ==
Аллея Юмора в Ялте
Աստերոիդների ցանկ (5701-5800)

Աստերոիդների ցանկ (5601-5700)  • Աստերոիդների ցանկ  • Աստերոիդների ցանկ (5801-5900)
 Աստերոիդների ցանկ (5601-5700)  • Աստերոիդների ցանկ  • Աստերոիդների ցանկ (5801-5900)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Բիշեր

Բիշեր, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 20 կմ արավ-արևմուտք՝ Բերքանդաղի հարավային լեռնային տարածքում։
Գյուղից են սկիզբ առնում Տիգրիս գետ թափվող մի քանի գետակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիիռացի (այլ կիրառումներ)

Վիիռացի, կարող է վերաբերել՝

Վիիռացի - գյուղական ավան Էստոնիայի Վիլյանդիմաա նահանգի Վիիռացի շրջանում
Վիիռացի - շրջան Էստոնիայի Վիլյանդիմաա նահանգում
A Million Voices

Միլիոնավոր ձայներ, ռուս երգչուհի, երգահան, դերասանուհի և մոդել Պոլինա Գագարինայի երգը, որով նա 2015 թվականին Եվրատեսիլ մրցույթում ներկայացրել է Ռուսաստանը։


== Հիթ-շքերթներ ==


=== Շաբաթական հիթ-շքերթներ ===


== Ծանոթագրություններ ==


== Աղբյուրներ ==
http://4lyrics.eu/esc/2015/polina-gagarina-a-million-voices/
https://www.youtube.com/watch?v=jBVY7Glcd84
Vae victis

Vae victis (հայերեն՝ Վայ պարտվածներին կամ վայ հաղթվածներին) - լատինական հայտնի արտահայտություն։ Այն նշանակում է, որ պայմանները միշտ թելադրում է հաղթողը և պարտվողը պետք է սպասի ամենավատին։
Այն ծագել է մ.թ.ա. 390 թ., երբ հռոմեացիները ջախջախիչ պարտություն կրեցին գալլական (ֆրանսիացիների նախնիները) ցեղերից, որոնց առաջնորդն էր Բրենոսը։ Նրանք (Գալերը) Ալպերով ներթափանցել էին Ապենինյան թերակղզի։ Այնուհետև նրանք մտան Հռոմ և տակնուվրա արեցին այնտեղ՝ թալանելով և այրելով քաղաքի մեծ մասը։ Ապա նրանք պաշարեցին Կապիտոլիումը (Հռոմին շրջապատող 7 բլուրներից մեկը), որտեղի ամրոցում դիմադրում էին հռոմեական ընտիր բանակը և մագիստրոսները (լատ.՝ magistratus - մեծատոհմիկ, ազնվական)։ Եվ այս պաշարումը ձգձգվեց։ Սա հանգեցրեց ամրոցում պաշարվածների սովին։ Եվ այս իրավիճակից դուրս գալու համար կոնսուլները որոշեցին կաշառել Բրենոսին՝ նրան տալով 327 կգ ոսկի։
Ինչպես վկայում է Տիտոս Լիվիոսը (հռոմեացի ամենահայտնի պատմիչներից մեկը, գրել է Հռոմի պատմությունը՝ քաղաքի ստեղծմանից), ոսկին կշռում էին հակառակորդի կեղծ կշռաքարերով։Երբ կոնսուլները փորձեցին առարկել՝ Բրենոսն ի պատասխան նրանց ասաց. «Վայ պարտվածներին» և ծանր սուրը դրեց կշեռքի վրա։
Այդ պահին քաղաքի դարպասների մոտ է հայտնվում հռոմեացի զորավար Կամիլլոսի բանակը։ Կամիլլոսը, որպես իսկական բռնապետ, չեղյալ հայտարարեց կոնսուլների որոշումը։ Նա իր սուրը հանեց և դրեց կշեռքի մյուս նժարին և պատասխանելով Բրենոսին՝ ասաց. «Ոչ թե ոսկով, այլ երկաթով, հայրենիքը կազատագրվի՛»
Հռոմեացիները նետվեցին պայքարի, բարբարոսների բանակը ջախջախվեց։ Ազատագրվեց Հռոմը։ 

«Vae victis» արտահայտությունը հնչեցրել է նաև Նապոլեոն Բոնապարտը՝ Տոլենտինյան պայմանագրի ժամանակ։ Նա այն ասել է ի պատասխան աբբահայր Լորենցո Կալեպպիի մեղադրանքին, որը անարդարացի էր համարում այդ պայմանագիրը։


== Ծանոթագրությունների ցանկ ==


== Գրականություն ==
Ю. С. Цыбульник Крылатые латинские выражения. — М.:: ООО "Издательство АСТ", 2003. — С. 99—100. — 830 с. — 5000 экз. — ISBN 5-17-016376-2